Šmulžiogis
55°17′40″ š. pl. 21°19′3″ r. ilg.﻿ / ﻿55.29444°š. pl. 21.31750°r. ilg.﻿ / 55.29444; 21.31750 Šmulžiogis – ežeras Lietuvoje, Šilutės rajone, 3 km į vakarus nuo Rusnės, Nemuno deltoje. Ežero ilgis iš vakarų į rytus – 1,08 km, plotis – iki 0,12 km. Altitudė 0 m. Kranto linija labai vingiuota, daug smulkių įlankėlių, į šiaurę ir į pietus yra nutįsusios po vieną kelių šimtų metrų ilgio įlanką. Ežeras gausiai užžėlęs vandens augalija. Krantai žemi, šiaurvakarinis krantas užpelkėjęs. Aplinkui plyti pievos. Kanalu jungiasi su piečiau telkšančiu Katulės Žiogio ežeru, vakaruose – nuteka į Skatulę.